Jäähai on maailman pitkäikäisin selkärankainen – voi elää jopa 400 vuotta - Ulkomaat - Uutiset - MTV.fi
Julkaistu 12.08.2016 12:24
Jäähai voi kasvaa enimmillään 5,5 metrin mittaiseksi.
Jäähain eläinikää selvittänyt tutkimus julkaistiin Science-lehdessä.Tutkimuksessa 28 hain silmiä tutkittiin radiohiiliajoituksella. Tuloksiin yhdistettiin myös tiedot jäähain hyvin hitaasta kasvuvauhdista. Tyypillisesti jäähai kasvaa vain yhden sentin vuodessa. Suurimmat mitatut yksilöt ovat olleet 5,5 metrin mittaisia.
Sukukypsyyden hidaskasvuinen hai saavuttaa tutkijoiden arvion mukaan vasta 150 vuotiaana.Vanhimman hain iäksi määritettiin peräti 392 vuotta. Tutkimuksen virhemarginaali on kuitenkin merkittävä, lähes 120 vuotta, mutta varovaisenkin arvion mukaan vanhin jäähai oli siis ainakin 279-vuotias.Tutkijat ovat olleet tuloksista vaikuttuneita, vaikka iät ovat vain arvioita.
Aikaisemmin maailman vanhimpana selkärankaisena pidettiin grönlanninvalasta, joka voi elää yli 200-vuotiaiksi. Jättimäistä tappajahaita jahdataan Australiassa – epäillään surmanneen jo kaksi ihmistä 6.6.2016